# ΕΚΘΕΣΗ ΑΠΟΔΟΧΩΝ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ ΤΗΣ

**CHRIS JOANNOU PUBLIC LTD**

# ΓΙΑ ΤΗΝ ΕΤΑΙΡΙΚΗ ΧΡΗΣΗ 2023

**ΠΡΟΣ ΤΗΝ ΕΤΗΣΙΑ ΓΕΝΙΚΗ ΣΥΝΕΛΕΥΣΗ ΤΩΝ ΜΕΤΟΧΩΝ**

# Της …………….. 2024

1. **Εισαγωγή**

Η παρούσα Έκθεση Αποδοχών έχει καταρτιστεί σύμφωνα με τις διατάξεις της ισχύουσας νομοθεσίας, σε ευθυγράμμιση με τις από 1 Μαρτίου 2019 Κατευθυντήριες Οδηγίες της Ευρωπαϊκής Επιτροπής αναφορικά με την παρουσίαση της Έκθεσης Αποδοχών σύμφωνα με την Οδηγία 2007/36/ΕΚ, όπως έχει τροποποιηθεί με την Οδηγία (ΕΕ) 2017/828. Παρέχει επισκόπηση του μοντέλου αποδοχών της CHRIS JOANNOU PUBLIC LTD ( η «Εταρεία»), καθώς απεικονίζει το σύνολο των αποδοχών των μελών του Διοικητικού Συμβουλίου, εξηγώντας το τρόπο με τον οποίο εφαρμόστηκε η Πολιτική Αποδοχών για την χρήση του 2022.

Η Έκθεση εγκρίθηκε από το Δ.Σ. της Εταιρείας, ελέγχθηκε για την πληρότητά της από τους Ελεγκτές της Εταιρείας και υποβάλλεται προς συζήτηση και έγκριση στην Ετήσια Τακτική Γενική Συνέλευση των μετόχων της Εταιρείας.

Σημειώνεται ότι η Πολιτική Αποδοχών παρουσιάστηκε προς έγκριση στην παρούσα Ετήσια Γενική Συνέλευση, και θα καταχωρηθεί στον διαδικτυακό τόπο της Εταιρείας, [www.cjoannou.com.](http://www.salamisinternational.com/) Η διάρκεια της Πολιτικής Αποδοχών είναι τετραετής.

Με βάση τα οικονομικά στοιχεία της χρήσης για το έτος 2022, ο κύκλος εργασιών του Συγκροτήματος σημείωσε αύξηση κατά 15,26% σε σχέση με την αντίστοιχη περσινή περίοδο. Το μεικτό κέρδος του Συγκροτήματος σημείωσε αύξηση κατά 21,81% σε σχέση με το 2021.

Τα ποιο πάνω γεγονότα δεν επηρέασαν τις αποδοχές των μελών του Διοικητικού Συμβουλίου.

# Συνολικές αποδοχές μελών Διοικητικού Συμβουλίου

Ο πιο κάτω πίνακας παρέχει σαφή απεικόνιση του συνόλου των αποδοχών που χορηγήθηκαν ή καταβλήθηκαν στα μέλη του Διοικητικού Συμβουλίου της Εταιρείας. Ο πίνακας παρουσιάζει τις αποδοχές σε ακαθάριστες (μεικτές) τιμές, πέραν των οποίων δεν έχει καταβληθεί ή χορηγηθεί καμία άλλη αμοιβή στα μέλη του Διοικητικού Συμβουλίου με οποιοδήποτε άλλο τρόπο και υπό οποιαδήποτε άλλη μορφή, τόσο από την εταιρεία όσο και από την θυγατρική της. Τα μέλη του Διοικητικού Συμβουλίου εργοδοτούνται από την εταιρεία στην βάση συμβολαίου αορίστου χρόνου όπου εφαρμόζονται οι σχετικές πρόνοιες τερματισμού που ορίζει ο περί Τερματισμού Απασχολήσεως Νόμος του 1967 (24/1967), όπως έχει τροποποιηθεί.

# Πίνακας 1 - Αποδοχές των μελών Διοικητικού Συμβουλίου για τις οικονομικές χρήσεις 2023 από την εταιρεία.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Μέλη Διοικητικού Συμβουλίου** | **Χρήση** | **Σταθερές αποδοχές** | | **Μεταβλητές αποδοχές** | | **Έκτακτα στοιχεία** | **Εταιρική συνεισφορά σε ταμείο προνοίας** | **Συνολικές αποδοχές** | **Αναλογία σταθερών και**  **μεταβλητών**  **αποδοχών** |
| **Ετήσιες βασικές αποδοχές** | **Αμοιβή ως Μέλη του Συμβουλίου και των Επιτροπών** | **Απόδοση εντός**  **έτους** | **Απόδοση σε**  **επόμενα έτη** |
| Δημήτρης Περδίκης -  Εκτελεστικός Πρόεδρος | 2023 | 40,425 | - | **-** | **-** | **-** | **-** | 40,425 | 100%/0% |
|  |  |  |  |  |  |  |  |  |
| Καρολίνα Περδίκη (Εκτελεστικό Μέλος) | 2023 | 27,370 | - | - | - | - | 1,440 | 28,810 | 100%/0% |
|  |  |  |  |  |  |  |  |  |
| Μαίρη Χαραλάμπους (Εκτελεστικό Μέλος) | 2023 | 30,420 | - | - | - | - | 1,461.60 | 31,881.60 | 100%/0% |
|  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |

# Αποδοχές σε μετοχές ή/και δικαιώματα προαίρεσης

Σύμφωνα με την εγκεκριμένη της Πολιτική, η Εταιρεία δεν παρέχει στα μέλη του Διοικητικού Συμβουλίου αποδοχές σε μετοχές ή δικαιώματα προαίρεσης.

1. **Συνταξιοδοτικό Πρόγραμμα**

Σύμφωνα με την εγκεκριμένη της Πολιτική, η Εταιρεία δεν παρέχει στα μέλη του Διοικητικού Συμβουλίου οποιοδήποτε Συνταξιοδοτικό Πρόγραμμα.

1. **Λοιπές Παροχές**

Σύμφωνα με την εγκεκριμένη της Πολιτική, η Εταιρεία δεν παρέχει στα μέλη του Διοικητικού Συμβουλίου οποιεσδήποτε άλλες συμπληρωματικές παροχές (π.χ. ιδιωτική ασφάλιση υγείας, χρήση οχήματος, επίδομα καυσίμων κ.λ.π.)

# Χρήση δικαιώματος ανάκτησης

Σύμφωνα με την εγκεκριμένη Πολιτική, δεν προβλέπονται μεταβλητές αποδοχές για κανένα από τα μέλη του Διοικητικού Συμβουλίου. Ως εκ τούτου, δεν τεκμηριώνεται άσκηση του δικαιώματος ανάκτησης μεταβλητών αποδοχών.

# Συμμόρφωση με την Πολιτική αποδοχών

* 1. Πολιτική αποδοχών

Σύμφωνα με την εγκεκριμένη Πολιτική:

* + - Η Πολιτική εφαρμόστηκε σε όλα τα μέλη του Διοικητικού Συμβουλίου (εκτελεστικά και μη).
    - Οι αποδοχές που καταβλήθηκαν στα μέλη του Διοικητικού Συμβουλίου διασφαλίζουν την προώθηση των μακροπρόθεσμων συμφερόντων και της βιωσιμότητας της Εταιρείας μέσω της υιοθέτησης διαφανών κανόνων σχετικά με τις αποδοχές των μελών του Διοικητικού Συμβουλίου καθώς και την εξυπηρέτηση των στρατηγικών στόχων της Εταιρείας.
    - Η εταιρεία δεν προσέφερε συμμετοχή σε σχέδιο διαμερισμού κερδών, παροχής βραχυπρόθεσμων μεταβλητών αμοιβών (bonus), δικαιώματος επιλογής αγοράς μετοχών ή οποιοδήποτε σε άλλο σχέδιο κινήτρων για την οικονομική χρήση του 2022.
    - Το ύψος των αποδοχών των μελών του Διοικητικού Συμβουλίου, καθορίστηκε σύμφωνα με τις πρακτικές της αγοράς και με προτεραιότητα την ενθάρρυνση της μακροπρόθεσμης ενεργού συμμετοχής των μετόχων και τη βελτίωση της διαφάνειας μεταξύ της Εταιρείας και των επενδυτών, σε συνδυασμό με την ανάγκη για ευθυγράμμιση των συμφερόντων της.
  1. Μη εκτελεστικά μέλη του Διοικητικού Συμβουλίου

Σύμφωνα με την εγκεκριμένη Πολιτική δεν καταβλήθηκε οποιαδήποτε αμοιβή στα , μη εκτελεστικά μέλη του Διοικητικού.

* 1. Εκτελεστικά μέλη του Διοικητικού Συμβουλίου

Σύμφωνα με την εγκεκριμένη Πολιτική για τα εκτελεστικά μέλη του Διοικητικού Συμβουλίου:

* + - Καταβλήθηκαν σταθερές αποδοχές και μόνο, οι οποίες καθορίζονται μέσω συμβάσεων που έχουν καταρτίσει τα στελέχη αυτά με την Εταιρεία, και οι οποίες αποτυπώνουν τις αρμοδιότητες και τα καθήκοντα των στελεχών αυτών καθώς και το ύψος των αμοιβών τους.
    - Οι αποδοχές των εκτελεστικών μελών του Διοικητικού Συμβουλίου υπόκεινται στις προβλεπόμενες κρατήσεις σύμφωνα με την ισχύουσα νομοθεσία.
    - Κατά την οικονομική χρήση του 2022 η Εταιρεία διατηρούσε συμβάσεις με τρία εκτελεστικά μέλη του Διοικητικού Συμβουλίου.

# Παρεκκλίσεις και αποκλίσεις από την Πολιτική Αποδοχών

Δεν υπήρξαν παρεκκλίσεις ή αποκλίσεις από την Πολιτική κατά τη διάρκεια της οικονομικής χρήσης 2022.

# Συγκριτικές πληροφορίες μεταβολής αποδοχών και απόδοσης της Εταιρείας

Η παρούσα Έκθεση Αποδοχών δεν περιλαμβάνει την ετήσια μεταβολή της απόδοσης της εταιρεία, την ετήσια μεταβολή́ των αποδοχών των μελών του διοικητικού́ συμβουλίου και των μέσων αποδοχών των εργαζομένων πλήρους απασχόλησης της εταιρείας, κατά́ τα τελευταία πέντε (5) οικονομικά́ έτη τουλάχιστον, με κοινή́ παρουσίαση των εν λόγω στοιχείων, καθώς δεν υφίστανται στοιχεία παρελθόντων ετών καθώς αποτελεί́ την πρώτη Έκθεση Αποδοχών που καταρτίζει η Εταιρεία.

Το Διοικητικό Συμβούλιο